Prosjektoppgave


 * Oppgavebeskrivelse:**

Prosjektoppgaven skrives i grupper på tre, og leveres på nett med lenke fra deltakertabellen senest en uke før siste samling. Den skal ikke være på mer enn tilsvarende 10 sider tekst med 1,5 linjeavstand.

Det digitale nettsamfunnet skaper en annen logikk enn den vi er vant til fra industrisamfunnet. En av nøklene til å utnytte mulighetene er at en utvikler det en kan kalle digital kompetanse. Med overgangen til stadig flere sosiale nettverkstjenester, oppstår behovet for å mester bruken av en hel rekke nye tjenester, slik som Facebook, Flickr, Netvibes, delicious, google docs, Twitter med mer. Howard Rheingold har kalt kompetansen som er nødvendig for å mestre dette for //social media literacy//.

Rheingold skiller mellom i alle fall fem hovedkomponenter av social media literacy, Finn aktuelt stoff om **social media literacy** og se om du kan finne ut om dette er noe annet enn **digital literacy**. Bruk kilder som du selv finner på nett. Se om du kan utøve **god kildekritikk**.

Skriv en kortfattet analyse av hva slags kompetanse dere og de personene dere selv kjenner har på området social media literacy og lag en enkel plan for hvordan denne kompetansen kan økes.
 * Oppgaven består i å gi en innføring i hva social media literacy er og hva som er sammenhengen til digital literacy.**

Alle grupper har lov å samarbeide i prosjektet, men dere må skrive hver deres tekster. Dersom dere bruker sitater eller henter deler av tekster fra andre nettsteder, skal dere oppgi kilde, gjerne også med lenke. Besvarelsen skal være i form av en wiki, et blogginnlegg eller på et annet digitalt format som dere kan lenke til fra deltakertabellen.

I samarbeidet kan det være smart å dele informasjon gjennom en wiki, delicious (feks ved å bruke tag sos6501 på det dere vil dele), Google docs (alle kan bidra og dele) eller annet. Dere må selv organisere dette samarbeidet.


 * Tidsfrist 16. mars.**